Programmas

„Latvijas korekcijas dienestu un

Valsts policijas īslaicīgās aizturēšanas vietu reforma”

iesnieguma projekta

pielikums Nr. 6

**Projektu īstenošanas pirmā gada uzraudzības plāns**

Projektu plānoto indikatoru izpildes apkopošana un analīze tiks veikta, izskatot un apstiprinot projektu starpposma pārskatus. Projekta starpposma pārskatus, kā arī ar tiem iesniegtos attaisnojošos dokumentus izskatīs TM kā PA. Pārskatu izskatīšanu Latvijas VP projektā PA deleģēs PP, taču PA veiks arī izlases veida pārbaudes projektā. Partnera indikatori tiks apkopoti, lai novērtētu progresu to sasniegšanā attiecībā pret plānotajiem mērķiem. Lēmumu par izmaksu attiecināšanu un citiem konstatējumiem pieņems attiecīgi PA un PP. TM nodrošinās projektu informācijas ievadīšanu elektroniski ziņojumu datubāzē.

Pārbaudes projektu īstenošanas vietās tiks veiktas vismaz vienu reizi gadā katrā projektā ar mērķi pārliecināties par ar starpposma pārskatiem pievienoto attaisnojošo dokumentu kopiju atbilstību oriģināliem, kas atrodas projekta īstenotāja rīcībā, konstatēt projekta īstenošanas progresu, indikatoru sasniegšanas progresu u.c. Pārbaudes projekta īstenošanas vietās noslēgumā tiks sagatavots pārbaudes ziņojums ar galvenajiem secinājumiem un rekomendācijām. Papildus minētajām ikgadējām pārbaudēm katram projektam tiks veikta risku novērtēšana, kā rezultātā var tikt pieņemts lēmums veikt neplānotu/ārkārtas pārbaudi projekta īstenošanas vietā. Pārbaudes projektu īstenošanas vietās veiks PA. Latvijas VP projekta “Valsts policijas īslaicīgās aizturēšanas vietu standartu uzlabošana, t.sk., aktivitātes infrastruktūras uzlabošanai; līdzšinējās prakses administratīvajai aizturēšanai samazināšana/likvidēšana; prakses maiņa, atgriežot apcietinājumā esošos ieslodzītos turpmākai izmeklēšanai; atbilstošu apmācību nodrošināšana darbiniekiem, kas strādā īslaicīgās aizturēšanas vietās” gadījumā pārbaudes projektu īstenošanas vietās veiks PP, savukārt PA būs tiesības tajās piedalīties. PA veiks arī izlases veida pārbaudes “Valsts policijas īslaicīgās aizturēšanas vietu standartu uzlabošana, t.sk., aktivitātes infrastruktūras uzlabošanai; līdzšinējās prakses administratīvajai aizturēšanai samazināšana/likvidēšana; prakses maiņa, atgriežot apcietinājumā esošos ieslodzītos turpmākai izmeklēšanai; atbilstošu apmācību nodrošināšana darbiniekiem, kas strādā īslaicīgās aizturēšanas vietās” projektā.

Visa iekšējā komunikācija projekta “Valsts policijas īslaicīgās aizturēšanas vietu standartu uzlabošana, t.sk., aktivitātes infrastruktūras uzlabošanai; līdzšinējās prakses administratīvajai aizturēšanai samazināšana/likvidēšana; prakses maiņa, atgriežot apcietinājumā esošos ieslodzītos turpmākai izmeklēšanai; atbilstošu apmācību nodrošināšana darbiniekiem, kas strādā īslaicīgās aizturēšanas vietās” gadījumā tiks nodrošināta, iesaistot gan PA, gan PP. Savukārt ārējo komunikāciju veiks tikai PA.

PP iesniegs nepieciešamo informāciju PA.

Tieslietu ministrs G.Bērziņš

Iesniedzējs: Tieslietu ministrs G.Bērziņš

15.12.2011. 13:09

338

I.Remese

67036853, inta.remese@tm.gov.lv